open-index/open-wikipedia-markdown huggingface dataset:
Podarcis lilfordi

A **sargantana balear** () ye a sargantana endemica de Cabrera, d'as suyas isletas y d'as isletas que rodeyan Mallorca y Menorca.

Ye a sola especie de reptil conoixita que participe en a polinización d'as flors.

## Subspecies
Seguntes ENGELMANN et al 1993  se diferencian 27 subspecies:
* *[[Podarcis lilfordi lilfordi]]* (Günther, 1874). Habita en a isla del aire, debant a costa sud-este de Menorca.
* *[[Podarcis lilfordi addayae]]* (Eisentraut, 1928). Habita en las islas Addaia, dentro d'o puerto de Addaia, en a costa norte de Menorca.
* *[[Podarcis lilfordi balearica]]* (Bedriaga, 1879). Vive en a isla del Rey, dentro d'o puerto de Mahón, en a costa este.
* *[[Podarcis lilfordi brauni]]* (Müller, 1927). Habita en a isla de Colom, a canto a Menorca. Ye de mida meyana, con a espalda de color verde oliva, azul en masclos viellos, o vientre ye de color griso claro. Ye protechita por Real Decreto 439/1990.
* *[[Podarcis lilfordi carbonerae]]* Perez Mellado & Salvador, 1988. Endemica d'a isla Carbonera en a costa de Menorca. Ye de mida meya, coloración dorsal y tien un cuello mes amplo que a cabeza.
* *[[Podarcis lilfordi codrellensis]]* Perez Mellado & Salvador, 1988. Exclusiva d'o isleta de Binicondrell, debant a costa sud de Menorca. De mida menor y con cabeza relativament chicota y patas muito luengas. Ye protechita por o Real Decreto 439/1990.
* *[[Podarcis lilfordi colomi]]* (Salvador, 1980). Esta subspecie, tamién protechida por o Real Decreto 439/1990, habita en a isla del Colomer, debant a costa nord-este de Menorca.
* *[[Podarcis lilfordi conejerae]]* (Müller, 1927).
* *[[Podarcis lilfordi espongicola]]* (Salvador, 1979)
* *[[Podarcis lilfordi estelicola]]* (Salvador, 1979)
* *[[Podarcis lilfordi fahrae]]* (Müller, 1927)
* *[[Podarcis lilfordi fenni]]* (Eisentraut, 1928). Se troba en o isleta de Sanitja, en o cabo norte de Menorca.
* *[[Podarcis lilfordi gigliolii]]* (Bedriaga, 1879). Habita en la isla Dragonera en o norte de Mallorca.
* *[[Podarcis lilfordi hartmanni]]* (Wettstein, 1937)
* *[[Podarcis lilfordi hospitales]]*
* *[[Podarcis lilfordi imperialensis]]* (Salvador, 1979)
* *[[Podarcis lilfordi isletasi]]*
* *[[Podarcis lilfordi jordansi]]* (Müller, 1927)
* *[[Podarcis lilfordi kuligae]]* (Müller, 1927)
* *[[Podarcis lilfordi nigerrima]]* (Salvador, 1979)
* *[[Podarcis lilfordi planae]]* (Müller, 1927)
* *[[Podarcis lilfordi probae]]* (Salvador, 1979)
* *[[Podarcis lilfordi porrosicola]]* Pérez Mellado & Salvador, 1988. Esta subspecie habita en a isla de los puerros, a lo norte de Menorca.
* *[[Podarcis lilfordi rodriquezi]]* (Müller, 1927). Propia d'a isla del Rey, dentro d'o puerto de Mahón (Menorca).
* *[[Podarcis lilfordi sargantanae]]* (Eisentraut, 1928). Exclusiva d'as islas de Sargantana y Ravells, Bledes y Tusqueta, todas en la costa norte de Menorca.
* *[[Podarcis lilfordi toronis]]* (Hartmann, 1953)
* *[[Podarcis lilfordi xapaticola]]* (Salvador, 1979)

## Referencias

* Pérez-Mellado, V. 2005.  Podarcis lilfordi.   2006 IUCN Red List of Threatened Species.   Downloaded on 28 July 2007.
Sancho Garcés

**Sancho Garcés** puet estar:

*Sancho Garcés de Sobrarbe. Rei de Sobrarbe entre 815 y 832
*Sancho Garcés I de Navarra (n. ? 865 - † Resa, 10 d'aviento de 925). Rei de Pamplona entre 905 y 925.
*Sancho Garcés II de Navarra (? - † 994) dito «*Abarca*». Rei de Navarra (970-994) y conte d'Aragón (943-994).
*Sancho Garcés III de Navarra (992 - † 18 de octubre de 1035) dito «*lo Mayor* u *lo Gran*». Rei de Navarra, d'o periodo d'o reino de Nachera-Pamplona entre os años 1000-1035, de Sobrarbe y Ribagorza (1018-1035) y de Castiella (1029-1035).
*Sancho Garcés IV de Navarra (c. 1039 - † 4 de chunio de 1076) dito «*lo de Penyalén* u "lo Noble"». Rei de Navarra (1054-1076).
Cassanha

**Cassanha** puet estar:

***[[Cassanha (Alta Garona)|Cassanha]]**, una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.
***[[Cassanha (Gers)|Cassanha]]**, una comuna occitana en o departamento francés d'o Gers, districto de Condòm, cantón d'Armanhac-Tenarèsa y rechión d'Occitania.
Extremos cheograficos d'Aragón

Os **extremos cheograficos d'Aragón** son os cuatre puntos cheograficos extremos d'Aragón, que se troban en cuatre municipios: o municipio mas septentrional d'Aragón que ye Ansó, o municipio mas occidental Mont-reyal de Fariza, o municipio mas meridional Abechuela y o municipio mas oriental Sopeira.

Aintro d'o municipio d'Ansó o nuclio situato mas a o norte ye Zuriza, en o municipio d'Abechuela o nuclio mas meridional ye Casas d'Arrioa, en o municipio de Mont-reyal de Fariza o punto situato mas a l'ueste ye Granja de San Pedro mientres que en Sopeira o nuclio mas oriental ye a propia capital d'o municipio.

D'atra man o punto mas alto d'Aragón se troba en a tuca d'o pico Aneto en o municipio de Benás con una altaria de 3.404 m. A localidat mas alta ye Val de Linars con una altaria de 1.693 m. O punto mas baixo ye Mequinenza con 75 m.

## Centro cheografico d'Aragón
O centro cheografico d'Aragón se troba situau en as coordenadas 41°30′42,44659″N 0°39′49,44038″W, en o parache conoixiu como *Despeñaciegos*, en o municipio de Fuents d'Ebro.

## Referencias
Caudata

:*Os terminos *'salamandra** y **zalamandra** endrezan ta este articlo. Ta veyer o [[reptil]] [[Gekkonidae|checonido]] nocturno que s'enfila por as parez se veiga **Tarentola**.''


Os **caudaus** ([[Clasificación cientifica|nombre cientifico]] **Caudata**) u **urodelos** (antes Urodela) son un [[orden (biolochía)|orden]] d'[[animal]]s a dentro d'a [[clase (biolochía)|clase]] [[Amphibia]], distribuyius en toz os [[continent]]s treito d'[[Australia]] y l'[[Antarctida]]. A orden d'os caudaus comprende bellas 600 [[especie]]s descritas, y se fan diferenciar d'os [[anuro]]s en que guardan a [[coda]] en a forma adulta, y les falta l'[[oyiu meyo]].

== Denominacions ==
Per convenio s'acepta que en as [[luengas latinas]] (como l'[[idioma aragonés|aragonés]]) o termino "urodelo" se puede considerar sinonimo d'o nombre popular de **salamandras*', que s'emplegaría con uso chenerico, encara que en a realidat bi ha muitas especies clasificatas en Caudata que popularment tienen nombres concretos diferents, como os ditos "[[guardafuents]]".

En o "[[Libro d'el Trasoro]]" l'autor fa notar que a forma externa d'os urodelos ye pareixida a la d'os engardaixos:


En o "[[Libro de Marco Polo]]" tamién mencionan as salamandras, pero decindo que ye una substancia d'a cual ye feito l'urodelo, y bi n'ha chacimientos en [[Asia Central]]. O parrafo ye confuso y en a versión aragonesa se refiere a Sannils u [[oasis de Hami]], (actual [[Xinjiang]]) mientres que en a versión anglesa se refiere a Chingintalas, de localización confusa:


==Se veiga tamién==
*[[Anura]].
*[[Guardafuents]].
**Salamandra salamandra'', a salamandra.

## Notas


## Referencias

## Vinclos externos
Guardafuents

**Guardafuents** ye una denominación popular de cualques especies d'anfibios en a orden *[[Urodela]]* que, anque en a epoca reproductiva pueden ganar colors vitariscas, presentan a piel de colors discretas en a mes gran parte de l'anyada (marrón, verdisca u grisa), destinguindo-se d'as zalamandras per no presentar a carateristica color negra d'éstas.

Anque popularment se fa destinción, no bi ha garra diferencia a nivel de clasificación zoolochica d'entre os guardafuents y as zalamandras, pus «zalamandra» se considera un termino sinonimo d'«urodelo». Per ixo, os «guardafuents» tecnicament serían un tipo de «zalamandras», anque a denominación popular remane per as diferencias fisicas (y mes que mes, de pigmentación) d'entre as especies animals que se denominan con un y con l'altro nombre.

O nombre popular dimana d'os puestos a on que se's gosa trobar, pos anque no son de tot acuaticos, como toz os urodelos que habitan en ambients mediterranios tienen una fuerte dependencia de l'augua, y ye normal trobar-los en barrancos, cequias, rigachuelos, vivers, fuents y cumos d'augua lempida. Se's considera animals indicadors de buena calidat de l'augua, pus no subsisten en auguas contaminatas.

Cualques especies, en a epoca reproductiva, incrementan as colors sobretot en os masclos con a finalidat d'exercitar a parada nuncial. Cualcunas presentan dica crestas en a esquerna y a coda que difuera d'ixa epoca no tienen.

## Imáchens

Imachen:Kammmolchmaennchen.jpg|*[[Triturus cristatus]]*
Imachen:Pleorodeles waltl.jpg|*[[Pleurodeles waltl]]*
Imachen:Euproctus asper.JPG|Guardafuents pirenenco (*[[Calotriton asper]]*)
Imachen:LissotritonVulgarisMaleWater.JPG|Masclo de *[[Triturus vulgaris]]* con a libreya nuncial.
Imachen:Triturus alpestris.jpg|*[[Triturus alpestris]]*
Imachen:Pleurodeles larves 3.jpg|Forma larvar de *[[Pleurodeles waltl]]*
Imachen:Taricha torosa03.jpg|*[[Taricha torosa]]*
Imachen:Triturus.helveticus.jpg|*[[Triturus helveticus]]*


## Se veiga tamién
**[[Urodela]]*
*Rana
*Zapo
**[[Salamandra salamandra]]
**Pleurodeles waltl*
**Calotriton asper*
**Triturus marmoratus''
*Cullareta (anuros)

## Referencias
Polvo

O **polvo** u a **pols** ye o conchunto de particlas solidas de diametro menor de 500 micrometros, y de forma mes chenerica, a materia fina. O polvo se troba en suspensión en l'atmosfera terresre en dimanando de diferents puestos: polvera de tierra devantada con l'aire, erupcions volcanicas, combustión y polución. O polvo disperso en l'atmosfera se considera una forma d'aerosol y gosa tener efectos sobre as propiedaz y efectos de l'atmosfera frent d'a radiación solar, podendo arribar dica a causar efectos en o clima.

## Nombre
En l'actualidat, o nombre con que se conoix este tipo de particlas ye «polvo» de forma cheneral per tot l'Alto Aragón. Manimenos, s'ha puesto documentar a forma «pols» como patrimonial en a val de Broto y en Bielsa, anque ye una forma que desusata pero que se conoix tamién per altros lugars en a comarca de Sobrarbe. A la favor d'ixe posible uso d'antigos d'a parola «pols», dica bien adintro de l'aria aragonesofablant. Se'n troba muestras en terminos que dimanan d'ella u que la contienen en a suya radiz, como «polsera» en Chistau y en a val de Bielsa, «polseguera» en l'aria de Graus «polsín» en Chuseu, y «espolsar».

## Se veiga tamién
* Bardo
* Tillo
* Buro
* Archila (sedimento)
* Cenisa
* Fullín

## Referencias
Lista de comunas de Gers

Lista d'as 461 comunas d'o departamento de Gers por orden alfabetico, con o suyo codigo INSEE y o suyo codigo postal prencipal:

## Se veiga tamién
* Cantons de Gers
Wakhi

Os **wakhi** (en urdú وخی; en ruso Ваханцы; en chinés 瓦汗 u 瓦罕) son un grupo etnico que habita en Kuhistoni Badakhshon (Tachiquistán), o districto Wakhan (Afganistán), as rechions de Chitral, Gilgit y Gunza (sector de Gilgit-Baltistán, en a part de Caixmir administrata por Pakistán), y o districto tachico d'a republica autonoma de Xinjiang Uigur en China. Se calcula que pueden estar bels 20.000 individuos en total, uns 7000 en Tachiquistán y Afganistán, 3000 en Pakistán y atros 3000 en China. Charran una luenga iranica d'o grupo sud-este y son musulmans chiitas ismailís.

## Luenga
No gosan escribir en a suya luenga, y fan servir de luenga escrita o tachico en Tachiquistán, o dari en Afganistán, l'uigur en China y l'urdú y caixmiri en Pakistán. Ni o gubierno chinés ni o gubierno sovietico los reconoixeban como un pueblo diferent d'os tachicos. En a decada de 1930 i habió una prebatina de fer d'o wakhi una luenga escrita en alfabeto latino, pero en 1938 o prochecto fue abandonato. A fins de 1980 se proposó o prochecto de creyar una luenga escrita fendo servir l'alfabeto cirilico.

## Habitat
Os wakhi viven en chicoz poblatos de 10-50 familias estensas. Os poblatos se construyen en vals u en as costeras d'os monts. A vivienda tipica d'un piso no tien que una cambra. A sola localidat encara gran ye Khandud, centro administrativo de Wakhan.

## Modo de vida tradicional
A principal ocupación ye o cautivo de cerials y leguminosas en faixas, chunto con a cría d'ovellas, crabas, yaks y vacumen. A dieta d'os wakhi ye preferentment vechetariana con productos lactios. A carne se reserva pa ocasions especials. Os wakhi consumen un té negro con sal y leit.

## Se veiga tamién
*Saricoli.
*Pamirís.
*Tachicos.

## Bibliografía
*  Gonen, Amiram. *Diccionario de los pueblos del mundo*. Editorial Anaya, 1996. ISBN 978-8479793500.
Frisons

Os **frisons** (en frisón occidental *Friezen*, en frisón septentrional *Fresen*, en frisón oriental *Fräisen*) habitan a provincia de Frisia d'o nord-este d'os Países Baixos, y costas d'a Baixa Saxonia (Alemanya) y Holnstein (entre Alemanya y Dinamarca). Charran una luenga chermanica pareixita a l'anglés, o frisón.

## Reparto cheografico
En os Países Baixos son uns 600.000, en Alemanya podrían estar uns 300.000.

## Modo de vida tradicional
A economía frisia encara ye rural sobretot. Dende antigo han criato vacumen, y as vacas frisonas son una raza muito conoixita.

## Luenga

O frisón ye una luenga afin a l'anglés y muito dividita en parlas locals, belunas d'ellas muito esbrafadas por a gran influencia d'os idiomas oficials d'os países a on se troban. A luenga frisona ha retaculato muito debant d'a expansión d'o neerlandés y o Baixo Alemán, dimpués tamién substituyiu por l'alemán.

## Historia
Os frisons ya existiban en l'antigüedat y yeran un d'os pueblos chermanicos d'a Mar d'o Norte, conchunto de pueblos que Tacito deciba *ingaevons*. En o periodo romano os frisons viviban en a redolata d'a Mar de Wadden. Os frisons facioron parte d'a confederación saxona chunto con os saxons, os anglos y os chutos. Esta confederación practicaba a piratería en a Mar d'o Norte y invadió a isla de Bretanya. Os frisons perdioron a suya independencia en o sieglo VIII.

Dimpués d'as invasions vikingas amaneixioron dos reinos frisons: uno en Kennemerland y atro en l'actual Frisia (dica Overijssel y Groningen), y Norte d'Alemanya. En o sieglo XV tota Frisia fue absorbita por os Países Baixos. Dende ixe inte muitos frisons fuoron absorbitos por os neerlandeses. As arias on se charraba o frisón disminuyoron con a perdua d'a Frisia Occidental en os Países Baixos y d'a Frisia Oriental en Alemanya.

En o sieglo XX i habió un renaiximiento cultural relativo d'a cultura frisona, y bi ha una reclamación d'autonomía cultural.

## Mencions en fuents aragonesas
En a "Grant Cronica d'Espanya" bi ha una mención a los frisons pero ye incoderent y no responde a garra realidat historica:

## Referencias

## Bibliografía
*  Amiram Gonen: *Diccionario de los pueblos del mundo*. 1996 Anaya&Mario Muchnik.
Cantón d'Eusa (Gers)

:*Iste articlo yera sobre un cantón occitán en Francia, en o departamento de Meyodía-Pirineus; ta atros usos, se veiga *'Cantón d'Eusa (desambigación)**.


O **cantón d'Eusa*' (en [[idioma francés|francés]] *canton d'Eauze'') yera una división administrativa francesa situata en o departamento d'o Gers y districto de Condòm, en a rechión d'Occitania.

A suya población yera de 6.075 habitants (1999) en una superficie de 212,72 km², con una densidat de población de 28,56 hab/km², y en feban parte 10 comunas.

## Se veiga tamién
* Cantons d'o Gers.

## Vinclos externos
* Información d'o cantón d'Eusa en a pachina web d'o INSEE.
* Mapa d'o cantón d'Eusa en Mapquest.
* Localización d'o d'Eusa en un mapa de Francia.
Districto de Miranda

O **districto de Miranda** (en occitán *arrondiment de Miranda*, en francés *arrondissement de Mirande*) ye un districto d'o departamento francés d'o Gers, en a rechión d'Occitania.

A suya población ye de 36.683 habitants en una superficie de 1.686 km², con una densidat de población de 21,76 hab/km².

A capital d'o districto ye a subprefectura de Miranda (en francés *Mirande*), y en fan parte 6 cantons y 165 comunas.

## Lista de cantons de Miranda
* Cantón d'Astarac-Gimona (parti).
* Cantón de l'Ador gersés.
* Cantón d'Aush-1 (parti).
* Cantón d'Aush-3 (parti).
* Cantón de Miranda-Astarac.
* Cantón de Pardiac-Ribèra Baisha.
Cantón de Condòm

O **cantón de Condòm** (en francés *canton de Condom*) yera una división admenistrativa francesa situata en o departamento d'o Gers y districto de Condòm, en a rechión d'Occitania.

A suya población yera de 10.419 habitants (1999) en una superficie de 245,83 km², con una densidat de población de 42,38 hab/km², y en feban parte 13 comunas. A suya capital yera a ciudat de Condòm.

## Se veiga tamién
* Cantons d'o Gers.

## Vinclos externos
*  Información d'o cantón de Condòm en a pachina web d'o INSEE.
*  Mapa d'o cantón de Condòm en Mapquest.
*  Localización d'o cantón de Condòm en un mapa de Francia.
Aleixo III Ánchel

**Aleixo III** ye naixiu arredol de l'anyo 1153 y morió en 1211. Estió Emperador de l'Imperio Bizantín dende 1195 dica 1203.

En 1195 Aleixo III substituyó a lo suyo chirmán Isac II Ánchel, feito que nombran en a "Cronica de Morea", on confunden a dinastía d'os *Ánchel* por a d'os *[[Dinastía d'os Comnenos|Comnino]]*:

Habió de satisfer as desichencias de l'emperador Henrique VII, tamién rei de Sicilia, que reclamaba dreitos a lo trono por estar casau o suyo chirmán Felipe de Suabia con Irene, filla d'Isac. Li habió de dar 1.600 libras d'oro dica 1197.

Aleixo III prebó de conseguir l'aduya pontificia entre 1198 y 1203 oferindo a Inocencio III un prochecto d'unión d'as dos ilesias. Inocencio demandaba o reconoiximiento d'o suyo primau sin atras condicions y entre 1202 y 1204 posaba baixo dominio y proteción pontificias a los reinos y ilesias serbia y bulgara. A mitat de 1202 o fillo d'Isac II, Aleixo IV, quereba recuperar o trono y demanda aduya a los cruzaus d'a cuatrena cruzada, concentraus en Venecia, y esto fará que os griegos pierdan o control de l'Imperio Bizantín y se creye l'Imperio Latino de Costantinoble.

En a "Cronica de Morea" comentan:
Cantón d'Aush Sud-este-Sheishan

O **cantón d'Aush Sud-este-Sheishan** (en francés *canton d'Auch-Sud-Est-Seissan*) yera una división administrativa francesa situada en o departamento d'o Gers y districto d'Aush, en a rechión d'Occitania.

En feban parte 10 comunas. A suya capital yera la ciudat d'Aush.

## Se veiga tamién
* Cantons d'o Gers.

## Vinclos xsternos
*  Información d'o cantón d'Aush Sud-este-Sheishan en a pachina web d'o INSEE.
*  Mapa d'o cantón d'Aush Sud-este-Sheishan en Mapquest.
*  Localización d'o cantón d'Aush Sud-este-Sheishan en un mapa de Francia.
Cantón de L'Isla de Baish

O **cantón de L'Isla de Baish** (en francés *canton de L'Isle-Jourdain*) ye una división administrativa francesa situata en o departamento de Gers y districto d'Aush, en a rechión d'Occitania.

A suya población ye de  habitants () en una superficie de 192,78 km², con una densidat de población de 80 hab/km², y en fan parte 10 comunas. A suya capital ye a ciudat de L'Isla de Baish.

## Se veiga tamién
* Cantons de Gers.

## Vinclos externos
*  Información d'o cantón de L'Isla de Baish en a pachina web d'o INSEE.
*  Mapa d'o cantón de L'Isla de Baish en Mapquest.
*  Localización d'o cantón de L'Isla de Baish en un mapa de Francia.
Isac II Ánchel

**Isac II** ye naixiu en setiembre de l'anyo 1156 y morió en 1204. Estió Emperador de l'Imperio Bizantín dende 1185 dica 1195 y reestabliu dimpués entre 1203 y 1204 como coemperador con o suyo fillo Aleixo IV Ánchel.

Isac I Anchel renovó os privilechios comercials de venecianos en 1187 y de chenoveses y pisans en 1192, pero no podió evitar a independencia de Bulgaria y Raška (Serbia), ya irreversible y de pa cutio. Topetó con os liders d'a tercera cruzada, tanto con Frederico I (que refirmó a los serbios y bulgaros), como con Ricardo I d'Anglaterra (que conquirió Chipre en 1191 deposando a un gobernador bizantín d'a casa d'os Comnenos).

## Mencions en as fuents aragonesas
Lo nombran en a "Cronica de Morea", a on confunden a dinastía d'os *Comnino* con a dinastía d'os *Ánchel*:

También comentan como recuperó o trono:
Aleixo IV Ánchel

**Aleixo IV** ye naixito arredol de l'anyo 1182 y morió o 8 de febrero de 1204. Estió Emperador de l'Imperio Bizantín dende 1203 dica 1204 chunto con su padre Isac II Ánchel.

En a "Cronica de Morea" comentan que se refuchió en o Sacro Imperio Romano Chermanico y que con l'aduya d'os cruzatos plegó a emperador y liberó a su padre. Tamién comentan como murió:
Alpes bavaros

Os **Alpes bavaros** (en bavaro *Boarischen Oipn*, en alemán *Bayerische Alpen*) son a sección d'os Alpes que se troba situata en o territorio d'o estato de Bavera. Manimenos, por un regular se considera que fa parti d'os Alpes bavaros nomás o territorio montanyoso situato entre os ríos Lech y Saalach. Por ixo de traza mas precisa se considera que os Alpes d'Allgäu que s'estendillan por territorio bavaro y de formación mas tardana, y tampoco os Alpes de Berchtesgaden no fan parti d'os Alpes bavaros.

Iste termin tamién s'ha emplegato a sobén por os clubs alpins de parla alemana en a suya *"Clasificación d'os Alpes Orientals seguntes o Club Alpín"* (en alemán *Alpenvereinseinteilung der Ostalpen*). Termín que no s'ha de trafucar con o de Prealpes bavaros. Istos zaguers abracan nomás a parte d'os Alpes entre os ríos Loisach por l'ueste y Inn por l'este

Os Alpes bavaros en un sentito mas amplo fan parti d'os Prealpes orientals septentrionals y abracan:

* os Alpes d'Allgäu (una parti)
* os Alpes d'Ammergau (a mayoría)

* o macizo de Wetterstein (parti)
* os Prealpes bavaros con o Estergebirge, o Walchenseebergen, o Benediktenwand y os Alpes d'o Mangfall
* das Karwendel (una parti, o Vorkarwendel; a parti prencipal se troba en o Tirol)
* os Alpes de Chiemgau (a mayoría)
* os Alpes de Berchtesgaden (una parti).

A tuca mas alta d'os Alpes bavaros y d'Alemanya ye o Zugspitze. Se troba en a parti occidental d'o macizo de Wetterstein, tien una altaria de 2.962 metros y incluye dos chicotas cheleras alpinas.

Adintro de tot o conchunto d'os Alpes, os Alpes calcarios bavaros fuoron os zaguers en estar modelatos mientres a Edat de Chelo. Asinas s'orichinoron os circos glaciars, os ibons y as tipicas vals en forma d'U. Os sedimentos d'os ríos d'a epoca glacial amás d'as cheleras deixoron en a rechión subalpina un paisache pleno de tozals, ibons y turberas.

## Bibliografía
*  DAV: Alpenvereins-Jahrbuch "Berg '84": Die Einteilung der Ostalpen

## Vinclos externos
* Información turistica d'os Alpes bavaros.

## Referencias
Costa Occidental de Cantabria

A **Costa Occidental de Cantabria** ye una d'as comarca de Cantabria. Tien un caracter urbán y ye de tendencia turistica. Como lo suyo propio nombre indica, ista comarca s'estendilla por o litoral de l'ueste d'a comunidat autonoma, dende a muga con o Asturias, en a desembocadura d'o río Deva, dica lo municipio de Santillana del Mar; encara que istas mugas pueden variar seguntes a fuent, ya que ista comarca, como a resta de las de Cantabria, no ye regulata pero poseye bels elementos caracteristicos comuns a toz os municipios que la forman. Ista zona conta con grans activos turisticos como son a placha, naturaleza, gastronomía y cultura.

D'os municipios que la forman, son Santillana del Mar, Comillas y San Vicente de la Barquera los que mas renombre tienen y por tanto son os prencipals destins turisticos, tanto en a comarca como en Cantabria. En a comarca occidental desauguan dos d'os ríos mas luengos de Cantabria: o Deva y o Nansa amás d'o río Escudo. Amás d'as numerosas plachas, podemos trobar o Parque natural d'Oyambre y la Montanya Corona. Como s'ha dito, destaca la cultura en a zona, ya que en bels poquez kilometros se concentran a Cueva y Museu d'Altamira, o Zoolochico y Chardín Botanico, a Colechiata en Santillana del Mar. Y en Comillas se troba o Palacio de Sobrellano, a Universidat Pontificia de Comillas (actualment recuperando-se o Campus Comillas) y o Capricho de Gaudí. L'occident cantabro ye una comarca mas que mas turistica que, a lo contrario que l'orient, s'ha mantenito sin construcción masiva debito a la tardanza en a construcción de l'Autovía d'o Cantabrico.

A población total d'a comarca ye de 20.192 habitants, seguntes datos de l'INE de l'anyo 2006 (se veiga la tabla). Seguntes os datos d'o mesmo anyo, os suyos tres nuclios mas poblatos, de mayor a menor, son: San Vicente de la Barquera (4.491), Santillana del Mar (3.983) y Val de San Vicente (2.670). Y os suyos tres nuclios menos poblatos, de menor a mayor, són: Ruiloba (762), Udías (843) y Valdáliga (2.414). Atamas de que ya existe una lei de comarcalización de Cantabria, ista encara no ha estau desarrollata por tanto a comarca no tien entidat oficial

## Referencias
Godofré de Bullon

**Godofré de Bullon** (1058- Cherusalem, 1100), estió un caballero medieval y uno d'os liders d'a Primera Cruzata dende 1096 dica a suya muerte. Estió sinyor de Bullon dende 1076 y duque d'a Baixa Lorena dende 1087. Dimpués d'a presa de Cherusalem en 1099 se convertió en o primer gubernant d'o Reino de Cherusalem, encara que no prenió o títol de "rei".

## Godofré de Bullon en fuents aragonesas
Estió un personache celebre en a Edat Meya y bi n'ha citas en a obra d'Heredia, tanto en "La Flor de las Ystorias d'Orient" como en a "Cronica de los Conquiridores" encara que se trabuquen entre Lotarinchia y Turinchia: :

En o "Libro d'as Marabillas d'o Mundo" bi n'ha atra mención, pero con l'antroponimo en francés:

## Se veiga tamién
* Cruzatas.
* Orden d'o Santo Sepulcre.

## Vinclos externos
Cantón de Montesquiu

O **cantón de Montesquiu** (en francés *canton de Montesquiou*) yera una división administrativa francesa situata en o departamento d'o Gers y districto de Miranda, en a rechión d'Occitania.

A suya población yera de 2.893 habitants (1999) en una superficie de 257,24 km², con una densidat de población d'11,25 hab/km², y en feban parte 17 comunas. A suya capital yera a ciudat de Montesquiu.

## Se veiga tamién
* Cantons d'o Gers.

## Vinclos externos
* Información d'o cantón de Montesquiu en a pachina web d'o INSEE.
* Mapa d'o cantón de Montesquiu en Mapquest.
* Localización d'o Cantón de Montesquiu en un mapa de Francia.
Andronico I Comneno

**Andronico I Comneno** estió emperador de l'Imperio Bizantín dende 1183 dica 1185. Ye naixiu arredol de 1118 de Costantinoble y morió o 12 de setiembre de 1185.

Ya en 1183 Andronico I Comneno procuraba compensar a los venecianos y favoreixer o suyo reestablimiento en a ciudat. En 1185 os normandos ocuporon por bel tiempo Tracia y Tesalonica, dica que los derrotó Isac II Ánchel, que succedió a Andronico I, asasinau en una revuelta.

## Bibliografía
* Jose-Ramón Julià: *Atlas de Historia Universal*. Tomo I, *De los orígenes a las crisis del siglo XVIII*. Editorial Planeta.
Aleixo II Comneno

**Aleixo II Comneno** estió emperador de l'Imperio Bizantín dende 1180 dica 1183. Ye naixito o 10 de setiembre de 1167 y morió o 24 de setiembre de 1183.

A rechencia d'Alexo II Comneno fue asumita a la fuerza por Andronico I Comneno en 1182, que ocupó o trono en 1183. En 1182 i habió una revuelta contra os comerciants occidentals en Costantinoble, uns 60.000, que fuoron forachitatos y devastoron as islas d'a Mar Echea.

## Bibliografía
* Jose-Ramón Julià: *Atlas de Historia Universal*. Tomo I: *De los orígenes a las crisis del siglo XVIII*. Editorial Planeta.
Manuel I Comneno

**Manuel I Comneno** estió emperador de l'Imperio Bizantín dende 1143 dica 1180. Ye naixiu o 28 de noviembre de 1118 y morió o 24 de setiembre de 1180.
 
Manuel I Comneno prebó d'ir mes luent que o suyo predecesor, sobretot dimpués d'o fracaso d'a Segunda Cruzada. Se facioron piors as relacions con Loís VII de Francia, con Conrado II d'Alemanya y Frederico I Barbarroya y con a Republica de Venecia. Entre 1155 y 1170 concedió privilechios comercials a la Republica de Chenova y en 1170 renovó os privilechios d'a Republica de Pisa. Rocher II de Sicilia ocupó Corfú en 1147, y encara que fue forachitau por os venecianos, aduyó a los serbios cuan en 1149 se rebeloron.

O exercito bizantín desembarcó en o sud d'Italia y i habió una guerra contra os normandos d'Italia entre 1155 y 1158 en a que Frederico I y Venecia se posoron en contra de Costantinoble.

Manuel I consiguió por bella anyada sozmeter Serbia, dominar en Croacia y confiscar os biens venecianos en Costantinoble y suspender-ie o comercio veneciano en 1171 en un tiempo que o Papato s'amanó cheopoliticament a la Liga Lombarda, a Hongría (fendo liga en 1164) y a las republicas mercantils de Chenova y Pisa.

Manuel I recuperó por bella anyada a supremacía bizantina en afers orientals fendo liga con o reino de Cherusalem y recuperando o dominio sobre Antioquía en 1159, en un tiempo que os cruzaus veyeban a suya situación pior debant d'a unificación d'Echipto y Siria. A expedición de griegos y latinos en o delta de Nilo fracasó. Manuel I habió de reaccionar cuan en 1162 se crebó o tractau de paz con os turcos d'o soldanato de Rum, y en 1176 Kilij-Arslan II li inflichiba una derrota en Myriokephalon (batalla que significó a fin d'o control bizantín en Asia la Menor). En 1179 Bizancio perdió o sistema de ligas con os vecins occidentals cuan Frederico I Barbarroya y a Liga Lombarda firmoron a paz. Os recursos de Bizancio quedoron acotolaus, perdió a iniciativa en a politica exterior, mancaban recursos militars y financiers. A l'este i yera o periglo turco, a l'ueste i heba estaus hostils y en os Balcans i heba pueblos que se rebelaban. Dende 1180 creixioron os problemas y o poder imperal decayó.

## Bibliografía
* Jose-Ramón Julià: *Atlas de Historia Universal*. Tomo I: *De los orígenes a las crisis del siglo XVIII*. Editorial Planeta.
Chuan II Comneno

:*Iste articlo ye sobre l**emperador bizantín*' Chuan II; ta atros usos, se veiga **[[Chuan II]]***.


*'Chuan II Comneno*' estió [[Lista d'emperadors de Bizancio|emperador]] de l'[[Imperio Bizantín]] dende [[1118]] dica [[1143]]. Ye naixiu o [[13 de setiembre]] de [[1087]] de [[Costantinoble]] y morió o [[8 d'abril]] de [[1143]] en [[Cilicia]].

Con Chuan II (1118-1143) continó a restauración d'o poder bizantín, con mayor atención a los afers d'os [[Balcans]]. Os latinos iban ocupando as rutas y mercaus d'a Mediterrania oriental, y os [[turcos anatolios|turcos]] continaban como un periglo latent en as mugas asiaticas. En [[1122]] fracasó a zaguera incursión d'os [[pacinacos]] en os Balcans ([[batalla de Berrhoia]]), y Chuan II podió sozmeter bien a los [[serbios]] y encarar-se con os [[hongaros]] en [[Croacia]] y [[Dalmacia]], a lo tiempo que ixamplaba os privilechios concedius a la [[Republica de Venecia]] en [[1126]] y os que a [[Republica de Pisa]] teneba en [[Costantinoble]] en [[1111]]. A lo mesmo tiempo miraba de fer liga con o [[Sacro Imperio Romano Chermanico]] pa contrarrestar a influencia [[normandos|normanda]] en o sud d'[[Italia]], a on [[Rocher II de Sicilia]] prenió o títol de rei en [[1130]]. En l'ambito oriental se consiguió recuperar o vasallache d'[[Antioquía]] entre [[1137]] y [[1142]], y a recuperación d'a costa d'a [[Mar Negra]] en la comarca de [[Trapisonda]].

== Referencias ==


== Bibliografía ==
* [[Jose-Ramón Julià]]: *Atlas de Historia Universal*. Tomo I: *De los orígenes a las crisis del siglo XVIII''. Editorial Planeta.
Aleixo I Comneno

**Aleixo I Comneno** estió emperador de l'Imperio Bizantín dende o 4 d'abril de 1081 dica o 15 d'agosto de 1118. Ye naixito u en 1048 u en 1056 y morió o 15 d'agosto de 1118. O zaguer capítol d'o "Libro de los Emperadors" ye dedicato a lo suyo mandato, (*Del tempo de Alexio Comneno, y cómo regió su imperio; ut sequitur*).

Aleixo I Comneno habió de luitar contra os normandos, que amás de mantener-sen bellas anyatas en Durraz, feban incursions por Macedonya, Tesalia, Epiro manatos por Baimundo de Tarento. En o "Libro de los Emperadors" lo describen asinas:

En Costantinoble creixeba o sentimiento anti-latín y se refirmaba a Henrique IV contra o Papato. Se concedió a Venecia privilechios comercials en 1084 pa asegurar-se la suya aduya naval.

Aleixo habió de combatir a los pazinacos, que invadioron Tracia en 1086 y plegoron a asitiar Costantinoble en 1091. Los redotoron en 1091 en Mont Lebunion d'una traza decisiva, con l'aduya d'os cumans.

En o norte tamién luitó contra os bogomils, como mencionan en o "Libro de los Emperadors", distinguindo-los bien d'os paulicians:

Cuan encomenzó a Primera Cruzata l'Imperio no yera en periglo inmediato. Aleixo I yera intresato en reclutar mercenarios occidentals pero no heba demandato aduya a lo Papa de Roma Urbán II. Acullió a los cruzatos con desconfianza y rezelo. Entre os cruzatos i heba enemigos naturals de Bizancio como os normandos d'o sud d'Italia. Con tot y con ixo consiguió que os suyos chefes aceptasen prou l'autoridat imperial y un compromís que entregasen a Costantinoble os territorios que conquerisen y que hesen estato bizantins en tiempos inmediatament anteriors, como Bitinia:

Gracias a los cruzatos l'Imperio recuperó Nicea, Dorilea, Efeso y atras plazas que aseguraban o control d'a Mar Echea, pero o Emperador habió d'aceptar a formación d'os principatos d'Edesa y Antioquía, on os cruzatos tenioron a colaboraión d'os armenios locals. Baimundo de Tarento, sinyor d'Antioquía prebó d'atacar Iliria en 1107, pero fue redotato y rindió vasallache a l'emperador por o suyo principato en 1111. O suyo succesor Tancredo se negó a renovar-lo.

## Bibliografía
* Jose-Ramón Julià: *Atlas de Historia Universal*. Tomo I: *De los orígenes a las crisis del siglo XVIII*. Editorial Planeta.
Crastas

**Crastas** (*Crastas* en occitán, *Crastes* en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón d'a Gascunya aushesa.

A suya población ye de 205 habitants (1999) en una superficie de 19,25 km², con una densidat de población de 10,65 hab/km².

## Demografía

## Administración
### Alcaldes

## Referencias
Montagut (Gers)

:*Iste articlo ye sobre una comuna occitana en o departamento francés d'o Gers; ta atros usos, se veiga *'Montégut** y **Montagut**''.


**Montagut*' (*Montagut* en [[Idioma occitán|occitán]], *Montégut'' en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón d'Aush-2.

A suya población yera de 614 habitants en o 2012 en una superficie d'11,42 km², con una densidat de población de 53,76 hab/km².

## Demografía

## Administración
### Alcaldes

## Referencias
Podarcis sicula

***Podarcis sicula*** ye un d'as especie de sargantana que ha estato introducida pasivament en muitos países mediterranios y ye capaz de desplazar especies autoctonas d'o mesmo chenero *[[Podarcis]]*.

## Se veiga tamién
* Alfardacho.
* Sargantana.

## Vinclos externos
Timon lepidus

O **fardacho ocelau** u **cernalla** (de l'occitán *cernalha*, , d'antes *Lacerta lepida*) ye a especie d'engardaixo mes común en a val d'Ebro, on tradicionalment yera un minchar apreciau. Ye l'engardaixo mes gran d'a Peninsula Iberica.

## Denominacions vernaclas
As denominacions que recibe a especie *Timon lepidus* en os Pireneus, depresión d'Ebro y Sistema Iberico son extensibles a especies parexidas y constituyen un problema etimolochico que autors como Coromines han quiesto resolver. Por una banda bi ha denonimacions tipo *engardaixo* emparentadas con o catalán *llangardaix* y por atra bi denominacions d'a serie *gardacho*-*fardacho* que a vegadas van precedidas de *al*, *es* u *a* que s'han quiesto relacionar con l'arabe *al-hurdu* con un sufixo mozarabe -acho, y que plegan a lo basco *gardatxo*, por o que dica podrían remontar-sen a lo latín vulgar u a luengas prerromanas.

## Se veiga tamién
*Alfardacho
*Sargantana

## Referencias

## Vinclos externos
Mauremys leprosa

O **galapago leproso** ( (Schweigger, 1812)) ye una especie de tartuga d'a familia Geoemydidae que  se troba en a val d'Ebro.

## Distribución
Se troba en a Berbería, en a peninsula Iberica y bel punto d'Occitania.

## Estau d'as suyas poblacions
As poblacions d'o norte son as mes fráchils. En as zonas costeras s'ha visto afectau por a especulación urbanistica y a desecación d'os almarchals. En atros puestos as poblacions tienen como problema a contaminación de l'augua, a cullida abusiva, a sobreespleitación d'os acuiferos y a competencia con a tartuga de Florida, introducida en a suya aria de distribución por l'hombre. O caso d'a val Cuerna ye una excepción, a creyación d'os reganos fa que o barranco tienga augua permanent y una selva galería de tamarizas, y tot ixo fa que a *Mauremys leprosa* i siga relativament frecuent. Unatra población curiosa en a val d'Ebro ye a d'as basas d'a Valimanya.

## Subspecies
**M. leprosa leprosa* 
**M. leprosa saharica* 

## Se veiga tamién
* Emys orbicularis.

## Vinclos externos

## Referencias
Valimanya

**Valimanya** (en castellano *Valimaña*) ye un despoblau medieval aragonés que i heba en l'actual termin municipal de Casterló (Baixo Martín), mugando con Escatrón (Ribera Baixa d'Ebro).

## Toponimia
Lo toponimo *Valimanya* se puede interpretar a partir de *VALLEM MAGNA* ("val gran", "val ampla"). Lo nombre de lo despoblau tamién s'aplica a una val que se reculle en lo río Martín por la marguin dreita, y de feito en lo endreito de la *Venta del Fraile* esta val ye muito mes luenga y ampla que las atras vals de la redolada. Bi ha toponimos y microtoponimos equivalents en las provincias de Uesca (*[[Vachimanya]]*) y de Leida (*[[Vallmanya (Leida)|Vallmanya]]*), identico este zaguer a lo toponimo rosellonés *[[Vallmanya]]*. En Erau bi ha una abadía de Valmanha, de la Orden de Cistels igual como lo Monesterio de Rueda.

Como toponimo transportau se torna a trobar en la Castellón (*Sierra de Valimanya*, dimpués La Serra d'en Galceran), a causa de la participación de Pero de Valimanya en la campanya de conquiesta de Valencia de tiempos de Chaime I.

## Cheografía
Actualment en la finca dita "Valimanya" bi ha un entibo que reculle las auguas de lo barranco de Valimanya y de lo mesmo Martín. Este entibo ye rodeyau por una orla de tamarizas y ye un refuchio pa la fauna salvache.

## Historia
En una segunda tongada repobladora buena part de las tierras de lo Baixo Martín cayoron en mans de nobles u d'ordens militars. Las tierras de Valimanya cayoron en mans d'una familia de mesnaders aragoneses que debioron prener lo nombre de la suya principal propiedat como de feito facioron atras familias nobles en lo sieglo XII. Lo castiello de Valimanya ye mencionau por primera vegada en lo sieglo XII, en lo testamento de Pero de Valimanya. A mitat de lo sieglo XIV perteneixeba a lo Monesterio de Rueda.

## Referencias

## Bibliografía
* Concepción Contel Barea: *[http://ifc.dpz.es/recursos/publicaciones/07/46/5contel.pdf El císter zaragozano en los siglos XIII y XIV Abadía de Nuestra Señora de Rueda de Ebro]*  Revista de historia Jerónimo Zurita, ISSN 0214-0993, Nº 27-28, 1974‑1975 , pags. 195-465.
* Miguel Angel Sanz Mallor (coord) "Red natural de Aragón. n 28, Bajo Martín". Prames.
Vipera latastei

A **gripia d'o plano** u **escurzón iberico** () ye a especie d'escurzón u gripia mes común en a Peninsula Iberica y a val d'Ebro.

## Denominacions vernaclas
Denominacions vernaclas no exclusivas son *gripia* y *escurzón*. *Gripia* ye a evolución d'a palabra latina *Vipera* d'alcuerdo con a fonetica aragonesa (*VIPERA* > *VIPRA* > *VRIPA* > *gripia*, como en *[[gramito]]*), u *escurzón*, mes propia d'as parlas aragonesas orientals (Sobrarbe, Ribagorza), y de l'aragonés residual d'o Baixo Aragón, Mayestrato y Gúdar-Chabalambre, y cognato d'o catalán *escurçó*, que se diz en o catalán nordoccidental d'as comarcas orientals d'Aragón.

Se fa mención d'a gripia en o "*[[Libro d'el Trasoro]]*" como *vipra* y li dedican un capítol.

## Se veiga tamién
* Sirpient.
* Cullebra.

## Referencias

## Vinclos externos
Irene de Bizancio

**Irene** estió emperadora de l'Imperio Bizantín dende 797 dica 803. Ye naxita arredol l'anyo 752 d'Atenas y morió o 9 d'agosto de 803 en Lesbos, Imperio Bizantín. Estió muller de León IV y madre de Costantín VI, de qui fue rechent, pa convertir-se en dimpués emperadriz en solitario. En o "Libro d'os Emperadors" la nombran como *Ereni*, la nombran un poquet a lo principio cuan parlan d'a dinastía isaura, y li dedican o capítol "Cómo Constantino e Ereni romanieron emperadores e senyores en Grecia":

## Rechencia

Permitió o culto a las santas imáchens, que yera prohibito cuan a Dinastía Isaura dende que en l'anyo 726 lo prohibió León III. Nombró patriarca de Costantinoble a Tarasio y convocó dos concilio, o segundo en Nicea (Bitinia), representando o Segundo Concilio de Nicea, como quentan en o "Libro d'os Emperadors:

## Mandato de Constantín
En o "Libro d'os Emperadors" comentan que bel tiempo dimpués d'o concilio Costantín sentiba que yera plegato l'inte de prener o poder:

Manimenos Costantín VI conoixió bels desastres militars, por eixemplo contra os bulgaros de Cardamo y esto fació que perdese refirme:

## Irene como emperadriz
A impopularidat de Costantín VI permitió que Irene cospirase contra o suyo propio fillo y prenese o poder como emperadriz (convertindo-se en a primera emperadriz de l'Imperio Bizantín que plegó a emperadriz por a suya propia man). Fació cegar a lo suyo fillo Costantín VI, como contan en o "Libro d'os Emperadors":

En l'anyo 800 o papa León III coronó a Carles Magno emperador en Roma, con a excusa de no haber-ie un ombre fendo d'emperador en Costantinoble y esto fue visto en Costantinoble como un acto sacrilego y un insulto.

Tamién se comenta que dimpués reprimió brutalment a disidents en Atenas:

Carles Magno li proposó matrimonio, y lo contan asinas en o "Libro d'os Emperadors":

En octubre de l'anyo 802 una conspiración posó en o trono a lo suyo ministro de finanzas Niceforo:
 

## Muerte
Comentan que morió en a isla de Metelín, on Niceforo I la heba exellata:
León IV de Bizancio

**León IV o Gazaro** estió emperador de l'Imperio Bizantín dende o 25 de marzo de 775 dica o 18 de chunio de 780. Ye naixito o 25 de chinero de 750 y morió o 8 de setiembre de 780.

En o "Libro d'os Emperadors" en parlan poco y mal:
Constantín VI

**Costantín VI** estió emperador de l'Imperio Bizantín dende 776 dica 797. Fue naixito en 771 y morió en 797. Yera o fillo de León IV y d'Irene. Fue coronato como co-emperador por o suyo padre en l'anyo 776 y lo sucedió como emperador solo a la edat de 9 anyatas baixo a rechencia d'Irene en l'anyo 780. En o "Libro d'os Emperadors" en parlan un poco en o zaguer parrafo d'o prencipio, seguindo dimpués en un capítol dedicato a "Cómo Costantino e Ereni romanieron emperadores e senyores en Grecia":

## Rechencia d'Irene
Por once anyatas Irene estió a sola gubernant efectiva de l'imperio. En o "Libro d'os Emperadors" comentan que habió de fer amortar a bels opositors:

Baixo a rechencia d'Irene i abió una primera guerra contra os abasís:

En l'anyo 782 lo quereban casar con Rotrude, filla de Carles Magno y de Hildegard, pero a mesma Irene desfació o tracto en l'anyo 788.

Dimpués o conflicto con os abasís continó, o prencipe Harún al-Rashid plegó dica o Bosforo y a emperadriz IRene abió de comprometer-se a pagar un tributo por tres anyatas d'uns 70.000-90.000 dinars anyals:

Dimpués d'a guerra contra os abasís fue permeso o culto a las santas imáchens, que yera prohibito cuan a Dinastía Isaura dende que en l'anyo 726 lo proibió León III. Nombró patriarca de Costantinoble a Tarasio y combocó dos concilios, o segundo en Nicea (Bitinia), representando o Segundo Concilio de Nicea, como contan en o "Libro d'os Emperadors:

En l'anyo 787 Costantín firmó os decretos d'o segundo concilio de Nicea, pero pareix que yera simpatizant d'os iconoclastas.

## Costantín como emperador
En o "Libro d'os Emperadors" comentan que bel tiempo dimpués d'o concilio Costantín sentiba que yera plegato l'inte de prener o poder:

Fue derrotato por Cárdamo de Bulgaria en os anyos 791 y 792:

Dimpués de d'os fracasos militars Costantín tornó o poder a la suya madre Irene, a qui os armenios no aceptaban. O cheneral Alexios Mosilé fue cegato, y Costantín perdió o soporte d'os armenios:

Habió d'esclafar una revuelta dirichita por Nicoforo, que yera en un monesterio, (lo heban obligato a retirar-se pa no ser esleito emperador), y tamién n'habió d'esclafar atra en l'anyo 793, a d'os armenios seguita por una brutal represión:

Dimpués s'esvurció d'a suya muller María, (a la que no quereba por haber estato esleita por a suya madre Irene), encera que li heba dato una filla. Se tornó a casar con una dama d'honor d'Irene, Teodote, feito impopular pero permeso por o patriarca Tarasio.

Bel tiempo dimpués Irene conspiró contra o suyo propio fillo, lo fizo apresar y lo fizo cegar, convertindo-se ella mesma en emperadriz:

En o "Libro de los Emperadors" comentan que encara viviba cuan o ministro de finanzas Nicoforo succedió a la suya madre, mirando l'emperador l'amistat de Costantín:
Artabasdo

**Artabasdo** estió emperador de l'Imperio Bizantín dende chunio de 741 dica noviembre de 743.

Yera d'orichen armenio. Prenió o poder en Costantinoble con l'aduya de l'exercito d'Asia y os iconodulos cuan Costantín V heredó o cargo d'emperador.
Constantín V

**Constantin V** *Copronimo* estió emperador de l'Imperio Bizantín dende 741 dica o 14 de setiembre de 775. Fue naixito en 718 de Costantinoble y morió o 14 de setiembre de 775 mientres una campanya militar contra os bulgaros. En o "Libro d'os Emperadors" en comentan:
León III de Bizancio

**León III** o **Isauro** estió emperador de l'Imperio Bizantín dende o 25 de marzo de 717 dica la suya muerte o 18 de chunio de 741. Ye naixito en 685 de Germanikeia (actual Kahramanmaraş). O "Libro d'os Emperadors" encomienza con o suyo mandato:

Venció a los arabes que asitiaban Costantinoble en os anyos 717-718. Tenió relativament buenas relacions con os khazaros y bulgaros y ixampló y milloró o rechimen de *Themas*, puyando-ne o numero y fendo-los de menor mida. En l'anyo 726 promulgó a *Eclogué*, una compilación legal.

Con León III encomienza a controversia iconoclasta, en l'anyo 726. En Italia os papas Gregorio II y Gregorio III en a quistión d'o culto a las santas imáchens condució a una baralla con l'emperador. Gregorio III aplegó bels concilios en Roma pa anatemizar y excomulgar a los iconoclastas en os anyos 730 y 732. L'emperador León se tornó transferindo o sud d'Italia y Grecia d'a churisdicción papal a la d'o patriarca de Costantinoble. A baralla se tradució tamién en un alzamiento armato en o Exarcato de Rávena (727). Os subditos d'o sud d'Italia incomplioron os suyos edictos relichiosos y la provincia de Ravena s'esgalló de l'Imperio.

En o "Libro d'el Trasoro" en parlan breument:

## Bibliografía
* Miguel Ángel Ladero Quesada: *Historia Universal, Edad Media*. Vicens Vives
Irene

**Irene** ye un nombre femenín, que puet referir-se a:

***[[Irene (emperadora)|Irene]]**, una emperadora de l'Imperio Bizantín dende 797 dica 803.
***Irene** u **[[Eirene]]**, a filla de Zeus y Themis en a Mitolochía griega.
***[[Santa Irene]]**, que puet estar cuantas santas (u mesmo un santo) en a relichión cristiana.
***[[Irene (cinta de 1940)|Irene]]**, una cinta estausunidense de 1940 d'o director cinematografico Herbert Wilcox.
***[[Irene (cinta de 2002)|Irene]]**, una cinta francesa de 2002 d'o director cinematografico Ivan Calbérac.
***[[Irene (cinta de 2009)|Irene]]**, una cinta francesa de 2009 d'o director cinematografico Alain Cavalier.
***[[Irene (Voltaire)|Irene]]**, una obra de teatro de Voltaire.